Võtsin täna hommikul kätte Kurmo  Konsa "Maailm 2.0-i". Põhiteemadeks on loodus, tehnika, inimesed ja muutused, mis maailm läbi teinud, samuti tulevikuperspektiivid. Me armastame igasugu hädades, mis planeedil Maa toimunud (toimumas) on, süüdistada tehnikat. Tegelikult oleme süüdi me ise, inimesed. Olen varemgi mõelnud, et ega inimestest hullemaid parasiite ju tegelikult polegi. Ei saa süüdistada tehnikat (oleneb loomulikult tehnika käsitlusest, kuid mina pean silmas seda pealiskaudset masinate ja tööstuse varianti), sest nagu raamatustki  selgub, inimkond muutis planeeti juba ammu enne industrialiseerimist. Küsige dodolt, kui ei usu (ahjaa, see pole võimalik, sest eurooplased sõid ta juba 17. sajandil ära)            Ja kas te seda teadsite, et Uraan-235 poolestusaeg (aeg, mille jooksul radioaktiivse aine aktiivsus väheneb pooleni esialgsest) on 704 miljonit aastat? Mina ei teadnud.